Ukesrapport Uke 8 -12

## Gruppen

Gruppens medlemmer:

* Endre
* Kai
* Cem
* Andreas

Vi er nå en gruppe på 4 da Nisha har sagt i fra hun ikke kommer til å ta dette faget i år. Vi gikk tidlig sammen i gruppen for å bli kjent med hverandre. Vi fulgte oppgavene vi fikk i øvingen og bestemte oss tidlig for hvordan vi ville strukturere arbeidet vårt i dette prosjektet. En løsning vi kom fram til var å minst møtes 2 dager i uken for å jobbe med de øvingsoppgavene vi får samt dette prosjektet.

## Organisering

Det verktøyet vi valgte for å organisere arbeidet vårt er «Taiga». Dette syntes gruppen var et flott verktøy da det lett kunne integreres med git og slack. Her kunne vi enkelt kommunisere, tildele oppgaver og få en enkel oversikt på hva som skal gjøres.

## Ansvarsfordeling

Gruppen gjorde også en grov fordeling av hvem som skulle ha hovedansvar for hvilke deler av oppgaven. Her kan selvfølgelig alle hjelpe til på flere områder, men dette er ment som en pekepinn på hvem som har det overordnende ansvaret/autoritet for hvilket område. Etter en god kommunikasjon på hva hver enkelt i gruppen føler seg mest komfortabel/ukomfortabel med å ha ansvar for kom vi fram til følgende fordeling:

* Kai Backend/server/Taiga-guru
* Andreas HTML/CSS/Design
* Endre dokumentasjon/Userexperiance/storyboard/organisering
* Cem Ideutvikling/konsept

## Prototype og utvikling

Gruppen kom fram til ulike metoder og verktøy for protype. Vi kom fram til at vi varier litt på hvor nøyaktig vi ville ha prototypen. Enkle prototyper i «idefasen» tenkte vi kunne bruke program som Balsamiq, til mer komplekse protyper som vi kanskje ønsker å vise til intervjuobjekter tenkte vi å bruke program som Adobe Muse eller Artisteer. Eventuelt lage en enkel versjon med HTML/CSS.

## Ideer

Etter organiseringen vår var avklart begynte vi å snakke om ideer vi hadde for vår løsning. Vi satt oss ned i gruppene og diskuterte objekter/egenskaper vi ønsket å ha med i løsningen vår. Etter en runde med brainstorming kom vi fram til noen punkter vi ville jobbe ut i fra:

* Liknende studenttoget.no
* Rabatter
* Uteliv i nærmiljøet
* Karrieremuligheter i nærmiljøet
* Bedrifter i nærområdet
* Trening/andre aktiviteter
* Mat od drikke i nærheten
* Butikker
* Aktiviteter på campus
  + Kino
  + Bar
  + Fester osv.
* Foreninger
  + Kan bli medlem av
  + Litt info om hva de driver med
* Reward-system
  + Konkurranse
  + Fordeler med å være medlem/abonnere
  + Rabatter/tilbud på ting i nærheten

Disse ideene ga oss et grunnlag for videre utvikling av en prototype. Det er fortsatt mye arbeid som gjenstår, men vi ønsker å få til en prototype så fort som mulig slik vi kan få tilbakemeldinger fra eventuelle brukere av vår løsning. For oss er det veldig viktig å få masse og tidlig feedback fra målgruppen slik vi kan få en pekepinn på hva som må endres og hva som er bra, tidlig i prosessen.